kardosdrur/scandi-wiki huggingface dataset:
Lego Time Travels

Lego Time Cruisers eller Lego Time Twisters var en produktlinje produceret af den danske legetøjskoncern LEGO, der omhandlede tidsrejser. Time Cruisers havde Dr. Cyber og hans assistent Tim som protagonister, der besøgte andre tidsperioder for at indsamle viden og rette op på den skade som Time Twisters havde lavet. Deres primære mål var at være undercover og blande sig så lidt som mulig med historien. Temaet blev produceret og solgta fra 1996 og frem til 2001. Det indeholdt mange specialklodser fra andre Lego-temaer, navnlig historiske sæt fra eksempelvis Lego Castle og Lego Pirates, der på forskellig vis blev integreret i Time Cruisers' fartøjer.

Sæt

1996 
 6491 Rocket Racer
 58 dele, 1 minifigur
 6492 Hypno Cruiser
 157 dele, 2 minifigurer
 6493 Flying Time Vessel
 237 dele, 2 minifigurer
 6494 Magic Mountain Time Lab
 504 dele, 3 minifigurer

1997 
 6495 Time Tunnelator
 81 dele, 1 minifigur
 6496 Whirling Time Warper
 152 dele, 2 minifigurer
 6497 Twisted Time Train
 300 dele, 4 minifigurer

Referencer

Eksterne henvisninger 
 Lego Time Cruisers på Brickset

Time Travels
Vandkraft-projektet Xe-Pian Xe-Namnoy

Knyttet til floderne Xe-Pian og Xe-Namnoi (Xe Namnoy, på engelsk) findes et projekt for at bygge et vandkraftværk i Laos som produserer 480 Megawatt. Anlægget ligger delvis i Champasak provins og delvis i Attapeuprovins; Dæmningerne ligger i Champasak provins. Det formelle navn på projektet er Xe-Pian Xe-Namnoy Hydroelectric Power Project.

Bygherren er Xe-Pian Xe-Namnoy Power - et aksjeselskap.

Historie 

Byggingen startede i februar 2013.

En av dæmningene på anlægget kollapset den 23. juli 2018 - Dæmning-kollapset i Laos i 2018.

Tekniske data 

Dæmningern er blandt annet
 Xe-Namnoi-dæmningen (Xe-Namnoy-, på engelsk) – 73,7 m højde, 1600 m lengde, 522 km2 nedslagsfelt; volum på vassmagasin - 1,043 milliarder kubikkmeter (type: [ steinfyllingsdam, eller] Clay Core Rock Fill Dam)
 Xe-Pian-dæmningen – 48 m højde, 1307 m lengde, 217 km2 nedslagsfelt, 28,72 millioner kubikkmeter vassmagasin-volum (type: Clay Core Rock Fill Dam kombinert med gravitasjonsdemning i betong)
 Houay Makchanh-dæmningen – 81 km2 nedslagsfelt,

Et av reguleringsmagasinerne har [i juni 2018]
 [«fjellovergang-demning D», eller] Saddle 'D' [eller «sadel D»]; Demningen er 1 av 3 «earth-filled auxiliary dams», skrev media.

Referansar 

Xe-Pian Xe-Namnoy
Dæmning-kollapset i Laos i 2018

Saddle Dam D ("sadel-dæmning D"), i Vandkraft-projektet Xe-Pian Xe-Namnoy i Champasak provins i Laos, kollapset d. 23. juli 2018. Mindst 30 personer døde af ulykken.

Kollapset resulterede i oversvømmelse i San Sai-distriktet, og i Yai Thae, Hinlad, Mai, Thasengchan, Tha Hin og Samong, [i Sanamxay-distriktet ] i Attapeu provins, skrev The Guardian.

Referencer 

 

Laos i 2018
Begivenheder i 2018
Laos historie
Svakketorp

Svakketorp (dansk) eller Schwackendorf (tysk) er en landsby i det nordlige Tyskland, beliggende mellem Kappel og Gelting i det østlige Angel i Sydslesvig. Umiddelbart øst for Svakketorp ligger Kidholm (Kieholm) og Gundelsby. Administrativt hører Svakketorp under Hasselbjerg kommune (Slesvig-Flensborg kreds). I den danske tid hørte landsbyen under Gelting Sogn i Ny og senere i Kappel Herred (Flensborg Amt). Svakketorp inddeles traditionelt i Store og Lille Svakketorp. 

Svakketorp er første gang nævnt 1462. Stednavnet henviser til en dal (sml. mellemdansk svak), til personnavnet Svakki eller til oldnordisk svakk for støj. Stednavnet tyder på, at det må være meget gammel . I 1519 kom landsbyen under Bukhavn gods. I Svakketorp fandtes tidligere en lille skole, indtil 1864 med dansk skolesprog.

I Svakketorp findes sommerhuse og en barfodspark på omtrent 2,5 ha hektar med forskellige stier på forskellige underlag.

Eksterne henvisninger 
 Svakketorp Barfodspark

Noter 

Byer i Angel
Nikolai Baden Frederiksen

Nikolai 'Futte' Baden Frederiksen (født 18. maj 2000) er en dansk fodboldspiller, der spiller for Hollandske Vitesse, hvortil han kom fra Juventus i juli 2021.

Ungdomskarriere 
Frederiksen startede sin karriere i Næsby Boldklub, inden han skiftede til FC Nordsjælland i sommeren 2015. I en alder af 15 år var han til prøvetræning i Liverpool F.C.. Han spillede her en venskabskamp for klubbens U/16-hold mod Wigan Athletic, som de vandt 2-1.

Klubkarriere

FC Nordsjælland 
Han skrev i juni 2017 under på en treårig seniorkontrakt med FC Nordsjælland og blev efter sommerferien en del af klubbens førsteholdstrup. Han var ligeledes med på klubbens træningslejr i sommeren 2017 i Holland.

Frederiksen var første gang en del af truppen den 30. juli 2017, hvor han var på bænken under hele kampen mod AaB. Han fik sin debut i Superligaen for FC Nordsjælland den 14. oktober 2017, hvor han blev skiftet ind i det 84. minut i stedet for Viktor Tranberg. To minutter senere scorede han det afgørende mål til 3-2 i en 3-2-sejr over Randers FC i en alder af 17 år.

Juventus 
I august 2018 blev Frederiksen købt af den italienske storklub Juventus F.C., der i første omgang ville bruge ham på U/23-holdet. Han skrev under på en fireårig kontrakt.

Landsholdskarriere 
Baden Frederiksen fik sin debut i landsholdsregi den 6. oktober 2015 ved en venskabskamp mod Ungarn på Skive Stadion, som Danmark vandt 2-0. Han startede inde og spillede de første 71 minutter, inden han blev erstattet af Oliver Andersen. To senere blev han skiftet ind efter 58 minutter i stedet for Rasmus Beyer Pasternak, som Danmark tabte 1-3 til Ungarn. Han scorede sit første mål for Danmark efter 20 sekunder i en firenationersturnering i Holland den 9. marts 2016 mod Frankrig U/16, som Danmark endte med at vinde 3-2. Videre i firenationersturneringen spillede han henholdsvis 49 minutter mod  (dansk 3-2-sejr) den 11. marts 2016 og 69 minutter mod  (dansk 0-2-nederlag) den 13. marts 2016. Det blev til i alt syv kampe og et mål for det danske U/16-landshold.

Referencer

Eksterne henvisninger 
 

Fodboldspillere fra Danmark
Fodboldspillere fra Næsby Boldklub
Fodboldspillere fra FC Nordsjælland
Fodboldspillere fra Juventus F.C.
Magnus Kofod Andersen

Magnus Kofod Andersen (født 10. maj 1999) er en dansk fodboldspiller, der spiller for Venezia F.C..

Ungdomskarriere 
Andersen startede med at spille fodbold i den lokale klub Hundested IK, inden han i en alder af 12 år skiftede til FC Nordsjælland efter at være blevet kontaktet af talentspejdere.

Klubkarriere

FC Nordsjælland 
Andersen var første gang en del af truppen til en kamp i Superligaen den 17. februar 2017, da han sad på bænken under hele kampen mod Lyngby Boldklub. 

Han blev en permanent del af klubbens førsteholdstruppen i sommeren 2017. Han fik sin debut for FC Nordsjælland den 17. juli 2017. Han startede på bænken, men blev skiftet ind i stedet for Mathias Jensen i det 74. minut i en 2-1-sejr over Odense Boldklub. Han blev kåret til kampens spiller af Arbejdernes Landsbank efter en 3-0-sejr hjemme over F.C. København den 27. august 2017. Han spillede i alt 33 kampe i Superligaen 2016-17 (31 kampe som en del af startopstillingen).

Landsholdskarriere 
Han fik sin debut i landsholdsregi for  den 8. juni 2017 i forbindelse med to venskabskampe mod Grækenland. Han blev skiftet ind efter 60 minutter i stedet for Lucas From i en kamp, som Danmark tabte 0-1 på Slagelse Stadion. I den anden kamp tre dage senere vandt Danmark 5-2, og her startede han inde og spillede hele kampen.

To måneder senere, den 30. august 2017, debuterede han for U/17-landsholdet ved en international turnering i Norge. Danmark vandt 4-2, og Andersen blev skiftet ind efter 59 minutter som erstatning for Victor Torp Overgaard.

Referencer

Eksterne henvisninger 

Fodboldspillere fra Danmark
Fodboldspillere fra FC Nordsjælland
Personer fra Hundested
Chinese (militærbase)

Chinese ("kinesisk") er en militærbase i Ghormach-distriktet i Faryab-provinsen i Afghanistan.

Mindst 21 soldater døde, og den 13. august 2018 overgav de sidste 40 soldater - fra Afghan National Army - sig til Taliban, skrev The New York Times.

Tidliger hed militærbasen "FOB Ghowrmach" og "FOB Ghormach"; Den var underordnet ISAF; ISAF ophørte i desember 2014. 

Etymologi: Navnet på militærbasen relaterer til a long-abandoned Chinese development project, skrev medierne.

Literatur
Nordmenn i krig, VG Helg, 14. august 2010, s. 16-28

Referencer

Afghanistan
Militærbaser
Krigen i Afghanistan (2001-nutid)
Haraldsguldet

Haraldsguldet eller Curmsundisken (på engelsk: Curmsun Disc) er en konkav guldskive, som medierne skrev om i 2014, efter at en 11-årig pige i Sverige viste den til sin historielærer.

Det er hævdet, at guldskiven blev fundet i Pommern (nu Polen) i 1841.

Guldskiven eller guldplaketten vejer 25,23 g og er 4,5 cm i diameter med en inskription på den ene side, der nævner kong Harald Blåtand og hans far.

Historie 
Det er hævdet, at guldskiven blev fundet i 1841 i en middelalderkrypt i Groß Weckow i den preussiske provins Pommern (nu Wiejkowo i det nordvestlige Polen). Der var andre guldsager i fundet, men man troede tilsyneladende, at Haraldsguldet var af bronze, og derfor blev den ikke omsmeltet, men opbevaret i en æske med knapper og pynt.

Fremstilling 
Skiven er støbt og ikke præget.

Tolkning og datering 
Forskere har læst teksten: "+ARALD CVRMSVN +REX AD TANER+SCON+JVMN+CIV ALDIN+". (i standardtekst: Arald Curmsun, rex ad taner, Scon, Iumn, civ Aldin). Oversat: "Harald Gormsen konge over danerne, Skåne, Jomsborg, staden [eller bispesædet] Aldinburg" (Oldenburg i Holsten). Vi ved, at Harald ikke herskede over Aldinburg; byen var hovedby for den slaviske stamme vagrierne og dermed en af de vigtigste byer i obotritternes stammeforbund. Haralds ene hustru Tove kom herfra. Jumne/Jomsborg hørte til Bispedømmet Oldenburgs stift.

På korssiden ses en ottekant omkring et latinsk kors omgivet af fire prikker.

Ifølge den svenske arkæolog Sven Rosborn kunne Haraldsguldet være fremstillet af en frankisk håndværker i forbindelse med Haralds begravelse. Ifølge en anden teori fremført i tidsskriftet Siden Saxo af den danske arkivar Steffen Harpsøe kunne skiven være fremstillet af præster omkring Jomsborg og Wiejkowo 1050 - 1125. Navneformen Arald uden H er dog ikke udelukkende et specielt mellemeuropæisk fænomen, men optræder også på et par danske mønter præget i 1040'erne af møntmesteren Odinkar, der virkede i Odense, Lund og Roskilde.

Guldskiven ligner de byzantinske guldplaketter, der anvendtes som diplomatiske gaver. En teori går ud på, at den kunne være fremstillet på foranledning af den tysk-romerske kejserinde Theofano, der i 980'erne regerede det tyske rige på vegne af sin umyndige søn Otto III, som en diplomatisk gestus til støtte for Haralds legitimitet. Theofano var nær slægtning til de østromerske kejsere Nikeforos II og Johnannes I Tzimiskes, græsksproget og bekendt med regeringsførelsen ved kejserhoffet i Konstantinopel.

Tvivl om ægtheden 
Der er fra flere forskere rejst tvivl om, hvorvidt skiven er et falsum.

Referencer

Se også 
 Bornholm-amulet
 Hiddensee-smykket
 Gesta Wulinensis ecclesiae pontificum

Oldsager fra Vikingetiden
Genstande i guld
Arkæologiske fund
Jomsvikingerne
Stortorget (Malmø)

Stortorget (dansk: Store Torv) er et torv i Malmø. Anlæggelsen af torvet blev påbegyndt af borgmester Jørgen Kock i 1538 i forbindelse med nedrivningen af Helligåndsklosteret, som med sin kirkegård optog omkring 70 procent af fremtidens torv. I en note henvises der til "thet ny torg" i 1542. Den storslåede rådhus langs pladsens østlige side blev indviet i 1547. Rådhuset var på den tid det største af sin art i Norden.

På Stortorget ligger desuden landshøvdingens kontor, Jørgen Kocks Hus, Hotel Kramer og Apoteket Lejonet.

Midt på torvet står John Börjesons rytterstatue af kong Karl 10. Gustav af Sverige, der erobrede Skånelandene, herunder Malmø, fra Danmark. Statuen blev rejst i anledning af kunsthåndværk- og industriudstillingen i Malmø i 1896. Initiativtager til statuen var især avismand og politiker Carl Herslow og historieprofessor Martin Weibull.

Stortorget har historisk været Malmøs mest centrale torv, men efter elektrificeringen af sporvognene blev denne rolle i stigende grad overtaget af Gustav Adolfs Torg. Stortorget blev betjent af hestesporvogne 1887-1907, hesteomnibusser 1898-1907 og elektriske sporvogne 1906-1957.

Tæt på torvet er Lille torv og længere væk Gustav Adolfs Torg.

Referencer

Eksterne henvisninger 

Bygninger, konstruktioner og anlæg i Malmø
Torve og pladser
Etableret i 1538
Rum (flertydig)

Rum kan have flere betydninger:

 Rum - betegnelse for udstrækning af åbenhed
 Rummet - en betegnelse for Verdensrummet
 Rum (dokumentarfilm) - en dansk dokumentarfilm fra 1972
 Rum (eksperimentalfilm fra 1994) - en dansk eksperimentalfilm fra 1994
 Rum (eksperimentalfilm fra 1998) - en dansk eksperimentalfilm fra 1998
 Rum (roman) – en roman fra 2001 af Erwin Neutzsky-Wulff
 Rúm - en ø i de Indre Hebrider

Se også 
 Euklidisk rum
Rasmus Paludan (flertydig)

Rasmus Paludan er navnet på flere personer:
 Rasmus Paludan (født 1982) – dansk advokat og partileder af partiet Stram Kurs
 Rasmus Paludan (biskop) (1702-1759) – norsk biskop
Loge (flertydig)

Loge kan henvise til:

 Loge – et mindre, afgrænset rum eller aflukke
 Logeorden - en sammenslutning, hvor medlemmerne kalder hinanden brødre
 Loge (mytologi) – en jætte i nordisk mytologi, der herskede over ilden
 Loge (måne) – en af planeten Saturn' måner
FC Barcelona (flertydig)

FC Barcelona kan henvise til:

 FC Barcelona (organisation) – en sportsklub i Barcelona i Spanien
 FC Barcelona – fodboldsafdelingen for herrer i sportsklubben
 FC Barcelona B - reserve-/ungdomsholdet i fodboldklubben
 FC Barcelona C - tidligere ungdomshold for fodboldklubben
 FC Barcelona (kvinder) – fodboldsafdelingen for kvinden i sportsklubben
 FC Barcelona (basketball) – basketballafdelingen i sportsklubben
 FC Barcelona (futsal) – håndboldafdelingen i sportsklubben
 FC Barcelona (håndbold) – håndboldafdelingen i sportsklubben
 FC Barcelona (ishockey) – ishockeyafdelingen i sportsklubben
 FC Barcelona (rugby) – rugbyafdelingen i sportsklubben
Holmengrå Fyr

Holmengrå fyr er et kystfyr i Fedje i Vestland fylke i Norge. Fyret ligger nord for Fedje, yderst i Fensfjorden som er indløbet til Statoil olieraffinaderi på Mongstad. Det markerer den sydlige afgrænsning af Sognesjøen, som strækker sig herfra mod nord til mundingen af Sognefjorden.

Fyret blev tændt første gang i 1892. Fyret er et 35,5 meter højt firkantet hvidt tårn med rød hat. Det lyser med karakteristik ISO WRG 6s og har en lysvidde på 13 sømil.

Fyret fik tågesignal i 1954 og blev elektrificeret i 1955. I 1975 blev der monteret radarfyr. Fyret blev automatiseret og fraflyttet i 1989.

I dag er fyrvogterboligen indrettet som ferielejlighed og som kan bookes for fyrferie.

Der har været en række skibsforlis ved Holmengrå Fyr i nyere tid:

 20. september 1982: Fragtskibet «Hico»' af Stavanger sprang læk og sank 10 sømil nordvest for Holmengrå fyr. Ingen omkom.
 9. januar 1983: Fragtskibet «Bebko» i kornfart for Stako havarerede nord for Holmengrå fyr. De syv søfolk blev bjerget i fuld storm.
 4. februar 1989: Fragtskibet «Coast Trader»'' drev på land ved Holmengrå efter skruehavari. Mandskabet på fire blev reddet af losbåd.
 25. september 1989: Smågasstankeren «Melrose» havarerede i storm sydvest for Holmengrå fyr. Alle blev bjerget.

Kilder og henvisninger 

 Den norske los, Bind 3. Statens kartverk - Sjøkartverket
 Fedje Kommune
 Bergens Tidende – Tidligere ulykker på Fedje
 Informasjon - Besøk Holmengrå

Fyr i Vestland
Fedje
Sognefjorden
Gottrupelle

Gottrupelle (dansk) eller Gottrupel (tysk) er en landsby beliggende halvvejs mellem Flensborg og Hanved ved Medenå (Meyner Mühlenstrom) i det nordlige Sydslesvig. Administrativt hører Gottrupelle under Hanved kommune (Slesvig-Flensborg kreds), en mindre del under Flensborg-Friserbjerg. Gottrupelle var en selvstændig kommune, indtil den blev sammenlagt med nabokommunerne Ellund, Hanved, Havrup, Hyllerup og Timmersig i 1974. I den danske tid hørte landsbyen under Hanved Sogn i Vis Herred (Flensborg Amt). Med til Gottrupelle hører skovområdet Tislund. Vest for landsbyen ligger motorvejen A 7/E45 og Scandinavian Park. Mod nord grænser Gottruppelle til Ellund, mod syd til Hanved-Langbjerg. 

Gottrupelle blev første gang nævnt 1452. Stednavnet beskriver en til Gottorp hørende elleskov (sml. den historiske form Godtorpelle). I 1496 nævnes et gods med to kådnersted. Der har været gravet grus omkring Gottruppelle i mange år, senere blev de tidligere grusgrave anvendt til deponi af lossepladsaffald. Mod øst grænser Gottruppelle til det naturfredede område Skæferhus (Schäferhaus). Det var i Gottrupel den tyske nazist Rudolf Höss gemte sig efter 2. verdenskrig under navnet Lang hos den lokale bonde Hansen.

Eksterne henvisninger

Referencer 

Hanved
Lin Ea Cenholt

Lin Ea Cenholt Christiansen (født 29. januar 1992) er en dansk sejler. Lin Ea Cenholt Christiansen startede i 2015 samarbejdet med Christian Peter Lübeck i bådtypen Nacra 17 med henblik på at kvalificere sig til OL 2016 i Rio de Janeiro. Udtagelsen til OL glippede, men Lin Ea Cenholt Christiansen blev antaget af de danske repræsentanter ved OL 2016 Allan Nørregaard og Anette Viborg Andreasen som landstræner på deres Nacra 17. Lin Ea Cenholt Christiansen var således med til OL 2016 i Rio de Janeiro som træner og fik en masse erfaring frem mod det nye store mål OL 2020 i Tokyo. Lin Ea Cenholt Christiansen og Christian Peter Lübeck bedste resultater til dato er en bronzemedalje ved europamesterskaber i 2018 og en sølvmedalje ved verdensmesterskabet i Auckland, New Zealand i 2019. Ved verdensmesterskabet i Århus i 2018 opnåede Lin Ea Cenholt Christiansen og Christian Peter Lübeck en 4. plads og kvalificerede dermed en dansk Nacra 17 til OL 2020 i Tokyo. Ved verdensmesterskabet i Geelong, Australien i 2020 opnåede Lin Ea Cenholt Christiansen og Christian Peter Lübeck en 8. plads og blev dermed bedst placerede danske båd i det samlede resultat for VM 2019 og VM 2020. Dette betød, at Lin Ea Cenholt Christiansen og Christian Peter Lübeck havde klaret det nationale optagelseskrav til OL 2020 i Tokyo.

Referencer

Eksterne henvisninger 

Sejlsportsfolk fra Danmark
Deltagere for Danmark ved sommer-OL 2020
Udmark (Sydslesvig)

Udmark (dansk) eller Ohrfeld (tysk) er et gods i det nordlige Tyskland, beliggende ud til Gelting i det østlige Angel i Sydslesvig. Administrativ hører Udmark under Nisvrå kommune i Slesvig-Flensborg Kreds i delstaten Slesvig-Holsten. I kirkelig henseende (og i den danske periode) hører gården til Eskeris Sogn. Tæt på godset ligger landsbyerne Lebæk (Lehbek) og Regelsrød (Regelrott). Den nærliggende kystafsnit ved Gelting Bugt kaldes for Udmarkhav (tysk Ohrfeldhaff). Der er en vandresti mellem godset og stranden ved Udmarkhav. 

Navnet forklares med, at området før har været Rundtofts udmark. På ældre dansk findes også skrivemåden Urmark. Området tilfaldt ved delingen mellem Asmus Rumohrs sønner i 1593 sammen med Dyttebøl Ditlev Rumohr, som også byggede den nuværende gårdbygning. 1767 blev Nisvraagaard aflagt fra Udmark.

Den hvidkalkede hovedbygning er forsynet med tårn og kamtakker.

Referencer 

Angel
Godser i Sydslesvig
Herregårde i Slesvig-Holsten
Ileved

Ileved (dansk) eller Ilewitt (tysk) er en bebyggelse beliggende cirka 2 kilometer nordøst for Lose på halvøen Svans i det østlige Sydslesvig. Administrativ hører stedet under Lose kommune i Rendsborg-Egernførde kreds i delstaten Slesvig-Holsten i det nordlige Tyskland. I kirkelig henseende hører Ileved under Risby Sogn. Sognet hørte i den danske periode under Risby Herred (senere Svans godsdistrikt, 1853-1864 Egernførde Herred) i Hertugdømmet Slesvig, som var dansk lensområde. Tæt på Ileved ligger lokaliteten Tolsryd (på ældre dansk Thorsrye, tysk Tolsrüh) og godset Kohøved.

Gården var indtil 1799 mejereigård til Sakstrup gods. 1865 blev gården delt i Ny og Gammel Ileved. Stednavnet er sammensat af Ile for igle (sml. oldnordisk īgull) og -ved for (ryddet) skov. På nedertysk blev det senere til Ilewitt .

Noter 

Svans
Colin Joyce

Colin Joyce (født 6. august 1994) er en amerikansk cykelrytter, der kører for . I 2018 vandt han en etapesejr i Arctic Race of Norway.

Eksterne henvisninger 

 

Mandlige cykelryttere fra USA
Personer fra Idaho
Schleicher ASW 20

ASW 20 er et svævefly i 15 meter klassen designet af  og fremstillet af Alexander Schleicher GmbH & Co. Kroppen er næsten identisk med kroppen fra ASW 19, justeret til vingerne til 15 meter klassen. Det har været en meget succesfuld type med adskillige verdensmesterskaber, og frem til 1995 kunne den stadig gøre sig gældende på det niveau. Over produktionstiden er der tilføjet vinglets, pneumatiske tubulatorer og forlængede vingetippe. Den forblev i produktion frem til 1990, hvor den blev afløst af ASW 27. Hovedparten af flyene blev bygget hos Schleicher, men 140 eksemplarer blev fremstillet på licens hos Centrair i Frankrig.

ASW 20 fløj først i 1977 og blev øjeblikkeligt en succes. Dick Johnson rapportere, at typen var den første i 15 meter klassen med et målt glidetal på mere en 40:1. I 1994 gennemførte typen en trekant-flyvning på 1.435 km og slog dermed en verdensrekord. Typen kan stadig gøre sig gældende på nationalt og regionalt niveau.

Design 

ASW 20 er fremstillet af glasfiber. Den har bagkant-flaps, som kan have udslag mellem -9 og +5 grader. Flaps er også forbundet med krængerorene, men giver kun halvt så meget udslag som disse. På vingernes overside er der luftbremser af Schempp-Hirth-typen.

B-varianten, som blev introduceret i 1983, afviger fra A- og C-varianten ved at have en forstærket hovedbjælke, hvilket tillader forøget vandballast men også giver en mindre fleksibel vinge. B- og C-varianterne har en del forbedreringer i forhold til A-varianten, bl.a. et instrumentpanel, som kan løftes, hydrauliske skivebremse, automatisk koblede rorforbindelser og pneumatiske tubulatorer, som tager tager luft med højere tryk fra vingens underside og blæser gennem ca. 860 små huller på vingens overside til grænselaget for at kontrollere luftstrømmens separation fra vingen.

Varianter med L i betegnelsen kan tilføjes 1,59 meter lange vingetip-forlængere. F-varianter er fremstillet af Centrair i Frankrig; der findes også FL-varianter, men mange af disse må ikke længere flyve med lange vingetipper på grund af en svag vingekonstruktion.

Der findes mindst tre forskellige vinglet-konstruktioner.

Flyveegenskaber 

ASW 20 er kendt som generelt at have en behagelig håndtering. Landings-flaps (55° i tidlige modeller, 38° senere) kombineret med meget effektive luftbremser, giver mulighed for exceptionel stejle anflyvninger og korte landinger, når der er brug for det. Senere versioner af vinglets forbedrede håndteringen yderligere og reducerede luftmodstande ved lave og middelstore hastigheder. De fleksible vinger på A- og C-varianter er værdsatte ved skræntflyvning, hvor de absorberer en del af den kraftige turbulens ved bjergkammen.

Noter og henvisninger 

 Alexander Schleicher GmbH & Co
 Johnson R, A Flight Test Evaluation of the ASW 20, Soaring, May 1978
 Sailplane Directory ASW20

Fly fra Tyskland
Luftfart i Hessen
Svævefly
Stortorget

Stortorget er navnet på torve i mange byer i Sverige, Norge og Finland:
 Stortorget (Malmø) – torv i Malmø
 Stortorvet (Oslo) – torv i Oslo (kan også skrives Stortorget)
 Stortorget (Stockholm) – torv i Stockholm
Zipfelbund

Der Zipfelbund () er et samarbejde mellem fire af Tysklands yderste kommuner: List, den nordligste kommune, Selfkant, den vestligste kommune, Oberstdorf, den sydligste kommune og Görlitz, en af de østligste kommuner.

De fire kommuner har siden 1999 sammen deltaget i den årlige fejring af Tysklands genforening den 3. oktober.

Tysklands yderligste punkter i verdenshjørnerne nord, syd og vest ligger i tre af kommunerne i Zipfelbund. Tysklands østligste punkt ligger i Görlitz' nabokommune mod nord, Neißeaue.

Zipfelbund har siden 2008 uddelt prisen "Preis der Deutschen Zipfel" til personer eller institutioner der har ydet en særlig indsats for sociale problemer i Tyskland. Prisen er på 4000 euro, 1000 euro pr. medlem i Zipfelbund.

Eksterne henvisninger 

 Hjemmeside for zipfelbund: zipfelbund.de

Referencer 

Tysklands geografi